[{"text_idx": "#000001", "text": "NASK 2013 estis luma fasko el kulturo, amuzaj\u0302o kaj amikeco, okazinta de la 26a de junio g\u0302is la 5a de julio meze de la urbo Raleigh en la usona s\u0302tato Norda Karolino."}, {"text_idx": "#000002", "text": "Mi estas tre felic\u0302a pro mia decido partopreni en tiu prestig\u0302a kursaro jam longedau\u0306ra, komencita en la jaro 1969 kaj dau\u0306re okazigata de la fonduso Esperantic Studies Foundation. G\u0302i estis mirinda okazo por praktiki nian lingvon. Partoprenis c\u0302irkau\u0306 50 homoj, c\u0302efe el Usono, sed ankau\u0306 el Au\u0306stralio, Barato, Brazilo, C\u0302ilio, Kanado, Kolombio, Koreio, Kubo, Germanio kaj Meksiko. Tamen ne gravis la deveno: ni c\u0302iuj estis anoj de granda familio ligita de frateca amo! Mi g\u0302oje amikig\u0302is kun multaj homoj, kaj mi sentis min hejme."}, {"text_idx": "#000004", "text": "La postbazan kaj meznivelan kursojn instruis Lee Miller kaj Derek Roff. Mi frekventis la superan kurson, gvidatan de la klera kaj entuziasma d-ro Jose\u0301 Antonio Vergara. Mi estas ravita pro la kurso kaj pro la fakto, ke la amindaj usonanoj serioze studas kaj parolas Esperanton!"}, {"text_idx": "#000005", "text": "Grava temo de nia kurso estis diskuto pri la rolo por Esperanto en la moderna mondo. Interalie ni analizis eseojn de Trevor Steele (C\u0302u malesperi?, LOdE, 2011, No10), Jose\u0301 Antonio Vergara (Esperanto estas multe pli valora ol speco de malangla au\u0306 identecofonto de supozata \u201cpopolo\u201d, LOdE, 2011, No11) kaj Jorge Camacho (La zombia lingvo, aperinta en Libera Folio)."}, {"text_idx": "#000007", "text": "En la liberaj posttagmezoj ni faris ekskursojn tra la urbocentro, vizitis interesajn muzeojn kaj spektis artfajraj\u0302ojn okaze de la datrevenfesto de la sendependig\u0302o de Usono. Dum la artaj vesperoj ni multe amuzig\u0302is per filmoj, kantoj, ludoj. Ni do havis tre bonan tempon dum la neforgesebla NASK 2013!"}, {"text_idx": "#000019", "text": "C\u0302e NASK, oni farig\u0302as familian rondon, subtenante unu la alian. Estas tau\u0306ge, ke Nazare\u0301 tiel bone priskribas tion, por sciigi la mondon kiel aferoj elrulighas tie. Plejparte, NASK alogas homojn kiuj emocie pretas partopreni kiel familianjo, akcepti fratecan amon, kaj redoni g\u0302in en frateco \u2013 *subtenante ankau\u0306 aliulojn*. Pli bone, ke c\u0302iuj sciu kiel ni interagas, kaj tiel, tiuj, kiuj ne felichus tie, ne malshparos la monon veni, kaj foriri seniluziite."}, {"text_idx": "#000024", "text": "Sed, ne gravas. Montru la partoprenantoj la rezulton de tiel bla rekontig\u0302o."}, {"text_idx": "#000031", "text": "Mi invitas vin partopreni NASK-on kaj renkonti \u201cunu grandan rondon familian\u201d."}, {"text_idx": "#000035", "text": "Tre bone impresis min la entuziasmo, organiza efiko kaj instruaj lertoj de la konstanta NASK-teamo. Danke al la loka organizanto, al nia evento venis profesia jhurnalistino kiu amplekse raportis pri ghi:"}, {"text_idx": "#000038", "text": "En unu el la lecionoj de la supera kurso, kies instruanto mi estis, Phil Dorcas (prezidinto de Esperanto-USA) rakontis al ni tre kortushan sperton. Kadre de sia loka eksterrilata agado, la membroj de la Esperanto-grupo en Dallas partoprenas la solenan memoradon al la viktimoj de la holokausto en Texas. En la ceremonio, dum multaj horoj diversaj partoprenantoj sinsekve legas la unuopajn nomojn de falintoj en la amasmurdado, char multaj familioj komplete pereis en tiu terura violento kaj do ne plu restas familianoj de tiuj viktimoj kiuj zorgus pri ilia memorado. Do aliaj, tute senrilataj personoj alprenas la respondecon vochlegi iliajn nomojn agnoske al ilia iama ekzisto, celebre al ilia homa digno. La nomoj de la Esperantaj viktimoj estas legitaj de nunaj esperantuloj. Tiu rakonto profunde emociigis min, char mi komprenis tion kiel esprimon de la \u201cgranda rondo familia\u201d, de la kunhomeco kiun Zamenhof chiam elstarigis kiel la veran kialon malantau nia Esperanto."}, {"text_idx": "#000042", "text": "Krom instruado, NASK celas specife krei komunumon de Esperanto-parolantoj dum mallonga tempo por ebligi konstantan kaj c\u0302iutagan uzadon de la lingvo konversacie. En tia medio la ideo de \u201cfrateca amo\u201d ne estas stranga. C\u0302u nur religiuloj au\u0306 sektanoj kapablas ami siajn gefratojn?"}]